钦定古今图书集成/明伦汇编/氏族典/第053卷 > 韦澳
## 钦定古今图书集成/明伦汇编/氏族典/第053卷 > 韦澳

按《唐书韦贯之传》：“贯之子澳，字子裴，第进士，复擢宏
辞，方静寡欲，十年不肯调。御史中丞高元裕与其兄
温善，欲荐用之，讽澳谒已。温归以告，澳曰：‘恐无呈身’。
御史周墀节度郑滑，表署幕府。会墀入相，擢考功员
外郎、史馆修撰。岁中知制诰，召为翰林学士，累迁兵
部侍郎，进学士承旨。与萧寘皆为宣宗礼遇，改京兆”
尹，豪右敛迹。未几，授河阳节度使。懿宗立，徙平卢军，
入为吏部侍郎。复出为邠宁节度使，贬秘书监，分司
东都。就迁河南尹，辞疾不拜，丐归樊川。逾年，以吏部
侍郎召，不起。卒，赠户部尚书，谥曰贞。